હું મારી ગરજે નથી આવી, તારા આત્માનો ઉદ્ધાર કરવા આવી છું, પાપપંકમાં મહાલી રહેલા તારા નઠોર આત્માને શુદ્ધિને પવિત્ર પંથે ચઢાવવા આવી છું : મૃણાલની આ દાંભિકતાનો પડછે મુંજની નિખાલસતા ધારદાર રીતે લેખક ઉપસાવી આપે છે ' મેં પણ પરમાર્થ કર્યો છે, મેં પણ ગરીબોને તાર્યા છે ને દુ:ખિયાના દુ:ખ નિવાર્યા છે, પણ એ તે તેમના ભલા માટે નહિ મારા સ્વાર્થને ખાતર-એ પરમાર્થ કરવામાં મારું હૃદય તૃપ્ત થતું હતું તેથી-મારી અહંતા સંતોષાતી હતી તેથી- મારું મન રાચતુ હતું તેથી મૃણાલને મુંજના આ સૂત્રોમાં ' કંઇ ન સમજાય તેવી સત્યતા' ભાસે છે.